Ansøgning om landzonetilladelse til husstandsvindmølle - Jorløsevej 39 
Sagsfremstilling 
6.      Ansøgning om landzonetilladelse til husstandsvindmølle - Jorløsevej 39  
                                                                                                                        Åbent 
Sagsnr.: 326-2014-2269        J.nr.: 01.03.03            Cecilie Poulsen.: 326-2014-179787 
  
[adresse] 
På ejendommen [adresse], er ansøgt om tilladelse til at opsætte en husstandsvindmølle af 
mærket [adresse], type GW133-10kW. Møllen bliver 24,8 m høj fra terræn til vingespids og opføres med gittermast 
(Bilag 1). Ejendommen ligger imellem [adresse] og et strækningsanlæg med højspændingsmaster. 
  
Støjgrænsen ved udendørs opholdsarealer, som ligger højst 15 m fra beboelse i det åbne land er, iflg. 
vindmøllebekendtgørelsen, 44 dB (ved 8 m/s) og 42 dB (ved 6 m/s). Iflg. fremsendt materiale, overholder den 
ansøgte mølle støjkravene ved en afstand under 45 m fra møllen. Nærmeste nabo har sine udendørs opholdsarealer 
ca. 250 m fra den ansøgte husstandsvindmølle (Bilag 1). 
  
Ansøgningen har været udsendt i naboorientering, og der er indkommet indsigelse fra én nabo, [adresse] 
Svebølle, som bl.a. mener, at en husstandsvindmølle yderligere vil forstærke det skæmmende indtryk fra 
højspændingsmasterne tæt ved (Bilag 2). 
  
[adresse]" i 
gældende Kommuneplan 2013-2024 (Bilag 3). Iflg. retningslinje 8.6.17 i kommuneplanen, kan husstandsvindmøller 
kun opstilles enkeltvis og i landzone uden for de udpegede VINDMØLLEOMRÅDER og uden for 
KYSTNÆRHEDSZONE A og STØRRE UFORSTYRREDE LANDSKABER. En landzonetilladelse, forudsætter 
derfor, at der afviges fra kommuneplanens retningslinje 8.6.17. 
  
Ejendommen er endvidere beliggende i landskab med generelle beskyttelsesinteresser, umiddelbart uden for 
udpeget særligt værdifuldt landskab, [adresse]. Af landskabskarakterbeskrivelsen for det pågældende 
karakterområde, [adresse], fremgår, at området er karakteriseret ved at være et højtliggende storbakket landskab 
med omfattende udsigter, herunder udsigt over [adresse], Kalundborg og [adresse]. Bebyggelsen består af 
ti landsbyer der har træk efter stjerneudskiftning. Dog er mange af gårdene blokudskiftede. Gårdene er udviklet og 
består ofte af forholdsvis store og nye bygningsmasser. Både i den østlige og den nordlige del af karakterområdet 
ligger to hovedgårde. I tilknytning til hovedgårdene er flere husmandsbebyggelser. [adresse] er beliggende i den 
østlige del af landskabskarakterområdet. Hovedparten af karakterområdet er ikke beliggende i "Større uforstyrret 
landskab" . 
  
Iflg. kommuneplanen, kan karakterområdets integritet påvirkes negativt af bl.a. om-, til– og nybyggeri af og ved 
gårde og huse, der ikke harmonerer med de respektive hovedgårdsanlæg og de tilhørende arbejderboliger eller 
med husmandsbebyggelsen mellem hovedgårdene. Ligeledes kan det være byggeri og anlæg placeret højt i det 
kuperede landskab eller ny bebyggelse og anlæg, der slører de eksisterende landsbyafgrænsninger og strukturer, 
samt beplantninger, bebyggelse eller anlæg, der hindrer udsigt fra de højtliggende områder særligt i området mellem 
Forsinge, Jorløse, [adresse] og Svebølle. 
  
Den ansøgte mølle ønskes opført i umiddelbar tilknytning til eksisterende bebyggelse og med ca. 140 m's afstand til 
højspændingsmaster både mod øst og vest for placeringen. Teknik og Miljø vurderer ikke, at placeringen strider 
imod hensynet til, at nye anlæg og bebyggelser skal harmonere med eksisterende. 
  
Da vindmøllen er et punktanlæg, hindrer den ikke udsigten over området mod [adresse] og grundet afstand og terræn vil 
møllen heller ikke kunne opleves i sammenhæng med [adresse]. 
  
Møllen er placeret ca. i kote 40 og dermed højt beliggende i landskabet. Syd og nord for den ansøgte mølle stiger 
det bakkede landskab op til kote 43 - 45, hvilket er med til at gøre møllen mindre markant i landskabet. Dog er koten 
faldende ned mod naboen på [adresse], hvorfra møllen vil være synlig. 
  
Grundet afstanden på ca. 250 m fra den ansøgte husstandsvindmølle til nærmeste nabos udendørs opholdsarealer, 
vurderes støj ikke at medføre væsentlig gene. Visuelt vil naboen have udsigt til såvel vindmøllen som de 
eksisterende højspændingsmaster, hvoraf den ene mast ligger tættere på naboen end vindmøllen og den anden 
mast er placeret højere i landskabet end vindmøllen. 
  
Teknik og Miljø vurderer konkret, at placeringen i udkanten af "Større uforstyrret landskab" og imellem landevej og 
højspændingsmaster medfører en begrænset påvirkning af landskabet i forhold til de hensyn, der skal varetages i 
det pågældende karakterområde og den forstyrrelse, der allerede er fra højspændingsmasterne.  
  
Teknik og Miljø vurderer således i det konkrete tilfælde, at den ansøgte mølle ikke vil tilsidesætte landskabelige og 
støjmæssige hensyn. 
  
Teknik og Miljø anbefaler på denne baggrund, at der afviges fra kommuneplanens retningslinje 8.6.17 og meddeles 
landzonetilladelse til den ansøgte husstandsvindmølle med relevante vilkår. 
  
Alternativt kan det besluttes at følge kommuneplanens retningslinje 8.6.17 og meddele afslag på ansøgning om 
landzonetilladelse til den ansøgte husstandsvindmølle. Dette ud fra hensynet til det større uforstyrrede landskab samt 
at det landskabeligt kan findes problematisk med et dominerende strækningsanlæg tæt på et bevægeligt 
punktanlæg i form af husstandsvindmøllen. 
  
BEHANDLING 
Teknik- og Miljøudvalget. 
  
INDSTILLING 
Teknik- og miljøchefen indstiller, at der afviges fra kommuneplanens retningslinje 8.6.17 med henblik på at meddele 
landzonetilladelse til den ansøgte husstandsmølle. 
  
ØKONOMISKE KONSEKVENSER 
Der er ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 11. august 2014: 
Udvalget vedtog at godkende teknik- og miljøchefens indstilling. Nina Nørgaard kunne ikke følge indstillingen, 
da hun ønsker at følge Kommuneplanens retningslinie 8.6.17. 
Bilag 1 - Ansøgningsmateriale for husstandsvindmølle på 
[adresse]326-2014-180691 
Bilag 3 - Oversigtskort for [adresse]